CONSILIUL LOCAL AL MUNICIPIULUI CRAIOVA

HOTĂRÂREA NR. 137
 Consiliul Local al Municipiului Craiova, întrunit în şedinţa ordinară din data de ​​28.08.2008;

 Având în vedere raportul nr.112684/2008 al Direcţiei Patrimoniu prin care se propune modificarea Hotărârii Consiliului Local al Municipiului Craiova nr.212/2008 referitoare la trecerea din domeniul public în domeniul privat al municipiului Craiova, a  terenului situat în str. Nicolaescu Plopşor, nr.4 bis şi vânzarea prin  negociere directă a acestuia, către Ciurlin Costică şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008;     

 În conformitate cu prevederile Legii nr.213/1998 privind proprietatea publică şi regimul juridic al acesteia şi Legii nr.7/1996 a cadastrului şi a publicităţii imobiliare, republicată;

Potrivit Hotărârii Consiliului Local al Municipiului Craiova nr.509/2005;
  
În temeiul art.36 alin.2 lit. c coroborat cu alin.5 lit. b, art.123 alin.2 şi art.45 alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică art.1 şi art.3 din Hotărârea Consiliului Local al Municipiului Craiova nr.212/2008, care vor avea următorul conţinut:

            Art.1. „Se aprobă trecerea din domeniul public în domeniul privat al municipiului Craiova, a terenului în suprafaţă de 190 mp., situat în str. Nicolaescu Plopşor, nr.4 bis, identificat la poziţia nr.6978 din Hotărârea Guvernului nr.965/2002, modificată şi completată prin Hotărârea Guvernului nr.141/2008.”
            Art.3. „Negocierea preţului terenului identificat la art.1, având număr cadastral provizoriu 16674/2, se efectuează de către Comisia pentru vânzarea spaţiilor comerciale şi de prestări servicii, constituită în conformitate cu Hotărârea Consiliului Local al Municipiului Craiova nr.242/2005, modificată prin Hotărârea Consiliului Local al Municipiului Craiova nr.39/2008, în temeiul Legii nr.550/2002, având ca preţ de pornire, preţul stabilit pe baza raportului de evaluare întocmit de către S.C. ING PROEV S.R.L., prevăzut în anexa care face parte integrantă din prezenta hotărâre.”.
Art.2. Se menţin celelalte articole ale Hotărârii Consiliului Local al Municipiului   Craiova nr.212/2008.
Art.3. Serviciul Administraţie Publică Locală, Direcţia Patrimoniu, Direcţia Economico - Financiară, Direcţia Contencios, Juridic şi Asistenţă de Specialitate, Comisia pentru vânzarea spaţiilor comerciale şi de prestări servicii şi Ciurlin Costică vor aduce la îndeplinire prevederile prezentei hotărâri.

